text:
                      højesterets kendelse
                         afsagt onsdag den 28. oktober 2015
sag 163/2015
p/f sms
(advokat ingi højgaard)
mod
sp/f norðlon
(advokat djóni thomassen)
i tidligere instanser er afsagt dom af retten på færøerne den 16. april 2014 og kendelse af
østre landsrets 5. afdeling den 3. juli 2015.
i påkendelsen har deltaget tre dommere: michael rekling, hanne schmidt og oliver talevski.
påstande mv.
kærende, p/f sms, har nedlagt påstand om, at det skal pålægges indkærede, sp/f norðlon, at
fremlægge lejekontrakten mellem norðlon og koncernselskabet sp/f elding vedrørende leje-
målet stangavegur 8, klaksvik.
norðlon har ikke udtalt sig for højesteret.
sms har anført, at de kendsgerninger, der agtes bevist ved fremlæggelse af lejekontrakten, og
som anmodningen vedrører, er at få klarhed over, hvem der kontraktsmæssigt – norðlon eller
elding – skal betale elforbruget i de lejede lokaler i henhold til lejekontrakten mellem disse to
parter. det kan have betydning for sms’ krav om tilbagesøgning af forkert opkrævet elfor-
brug, hvem der i henhold til lejekontrakten skal betale for elforbruget.
norðlon protesterede for landsretten herimod og anførte, at lejekontrakten er fortrolig.
                                                - 2 -
sagsfremstilling
sagen angår, om det i medfør af retsplejelovens § 298, stk. 1, skal pålægges norðlon som
udlejer af ejendommen stangavegur 8, klaksvik, at fremlægge lejekontrakten mellem
norðlon og lejer af ejendommen elding, der er et selskab i samme koncern som norðlon.
begæringen om edition er fremsat af sms i en sag mellem sms og norðlon. i sagen har
norðlon fremsat krav mod sms om betaling af udgifter til istandsættelse efter ophøret af
sms’ leje af lejemålet stangavegur 10, klaksvik. sms har under sagen fremsat et modkrav
mod norðlon om erstatning for udgifter til elregninger, som sms har betalt for forbrug på to
elmålere, der angiveligt hører til lokalerne, der lejes af elding.
ved dom af 16. april 2014 afsagt af retten på færøerne blev sms dømt til at betale norðlon
knap 230.000 kr., mens retten frifandt norðlon for sms’ modkrav. for så vidt angår modkra-
vet fandt retten det ikke godtgjort, at der er grundlag for, at kravet mod elding kan rejses over
for norðlon. retten henviste i den forbindelse bl.a. til, at det indbyrdes forhold mellem
norðlon og elding, herunder vilkårene i lejekontrakten, ikke var nærmere oplyst.
retten i færøernes dom er anket til østre landsret af sms, som vedrørende modkravet har
nedlagt påstand om, at norðlon dømmes til at betale sms 281.185,29 kr. norðlon har påstået
stadfæstelse.
ved en mail af 24. juni anmodede sms østre landsret om at pålægge norðlon at fremlægge
lejekontrakten mellem norðlon og elding.
i østre landsrets kendelse af 3. juli 2015 hedder det bl.a.:
      ”appellanten har ikke angivet, hvilke bestemte kendsgerninger der agtes bevist ved
      fremlæggelse af den nævnte lejekontrakt, og der findes ikke grundlag for i medfør af
      editionsreglerne at pålægge indstævnte at udlevere lejekontrakten til brug for en under-
      søgelsesmæssigt præget gennemgang.”
højesterets begrundelse og resultat
for højesteret har p/f sms anført, at formålet med begæringen om, at sp/f norðlon skal på-
lægges at fremlægge lejekontrakten i lejeforholdet mellem norðlon og sp/f elding vedrørende
                                                - 3 -
lejemålet stangavegur 8, klaksvik, er at få oplyst, hvem der skal betale elforbruget i lejemå-
let. dette har betydning for sms’ krav mod norðlon om tilbagesøgning af sms’ betaling af
elforbruget i forbindelse med lejemålet i naboejendommen, stangavegur 10, klaksvik.
højesteret finder, at sms herved nu har angivet en tilstrækkelig begrundelse for de kendsger-
ninger, der ønskes bevist ved fremlæggelse af lejekontrakten. norðlon har endvidere ikke
sandsynliggjort, at lejekontrakten indeholder oplysninger, som man i givet fald ville være
udelukket fra eller fritaget for at afgive forklaring om som vidne, jf. retsplejelovens §§ 169-
172.
på denne baggrund, og da det ikke kan afvises, at lejekontrakten er af betydning for afgørel-
sen vedrørende det modkrav, som sms har fremsat mod norðlon under sagen, pålægger hø-
jesteret i medfør af retsplejelovens § 298, stk. 1, norðlon at fremlægge lejekontrakten i leje-
forholdet mellem norðlon og elding vedrørende lejemålet stangavegur 8, klaksvik.
                                         thi bestemmes:
sp/f norðlon skal i kæremålsomkostninger inden 14 dage betale 2.000 kr. til p/f sms.
kæreafgiften for højesteret tilbagebetales.


text:
- jae
                                           udskrift
                                                af
                           sø- & handelsrettens dombog
                                          ____________
                                              dom
afsagt den 2. juli 2010 af sø- og handelsretten sammensat af retsformanden, vicepræsident michael
b. elmer, og de sagkyndige medlemmer, jens fehrn-christensen og niels schott christensen.
s-22-08                  a
                         (advokat christian riewe)
                         mod
                         rederiforeningen for mindre skibe som mandatar for e a/s
                         (advokat anne louise wulff)
indledning og påstande
a, der er erfaren skibsassistent, blev i november 2000 rederiansat sømand hos e a/s. efter en
arbejdsulykke den 4. august 2007 blev han sygemeldt. ifølge en lægeerklæring af 5. december
2007 ville han fortsat være uarbejdsdygtig i yderligere 3 måneder. under henvisning til, at
han for længere tid var uskikket til at udføre sit arbejde, jf. sømandslovens § 16, afskedigede
e a/s den 25. januar 2008 a til fratræden straks og med sygehyre i 2 måneder frem til den 25.
marts 2008, jf. sømandslovens § 29, stk. 2, 1. pkt.
                                                     -2-
      under anbringende navnlig af, at bestemmelsen i sømandslovens § 16 alene hjemler af-
skedigelse af skibsansatte, men derimod ikke af rederiansatte, og at e a/s alene kunne bringe
as ansættelsesforhold til ophør gennem opsigelse med det varsel på 3 måneder og den syge-
hyre for 3 måneder, som er aftalt ved overenskomst, har a påstået e a/s dømt til at betale
ham 102.737,00 kr., svarende til yderligere 4 måneders hyre, med procesrente fra forfalds-
tidspunktet for hver enkelt af de månedshyrer, der indgår i påstandsbeløbet.
      rederiforeningen for mindre skibe har som mandatar for e a/s taget bekræftende til
genmæle for så vidt angår 25.571,25 kr., svarende til yderligere 1 måneds sygehyre, men har i
øvrigt påstået frifindelse.
sømandsloven og overenskomsterne
sømandsloven, jf. lovbekendtgørelse nr. 742 af 18. juli 2005 med senere ændringer, indehol-
der bl.a. følgende bestemmelser af betydning for sagen:
      ”§ 1. udtrykket sømand omfatter i denne lov enhver person, bortset fra skibsføreren, der
      er ansat af rederen til udførelse af skibstjeneste om bord på et skib i søen.
      …
      § 5. hver af parterne kan opsige tjenesteaftalen med 7 dages varsel, med mindre andet
      følger af aftalen (…)
      …
      § 6. er ikke andet aftalt om fratrædelseshavn, kan tjenesteaftalen kun opsiges til ophør i
      dansk havn, som skibet anløber. (…)
      …
      § 16. skibsføreren kan afskedige en sømand, der som følge af sygdom eller legemsskade
      for længere tid er uskikket til at udføre sit arbejde (…) §§ 29 og 30 om ret til hyre mv. fin-
      der anvendelse.
      …
      § 29. under tjenesten har sømanden ret til hyre, selv om han er uarbejdsdygtig som følge
      af sygdom eller legemsskade.
             stk. 2. er sømanden syg eller skadet ved tjenestens ophør, løber hyren videre, så
      længe han er uarbejdsdygtig, dog højst 2 måneder. (…)
      …
      § 35. er det aftalt, at sømandens tjenesteforhold er knyttet til rederiet, således at søman-
      dens ansættelse hos rederen skal fortsætte, selv om tjenesten på det enkelte skib ophører,
      finder § 18 d om tjenestefrihed uden hyre og bestemmelserne om hyre i § 18 c, stk. 2 og 3,
      § 29 og § 33, stk. 3, anvendelse, selv om sømanden ikke gør tjeneste på et af rederiets ski-
      be på det tidspunkt, hvor tjenestefrihed eller orlov begynder eller uarbejdsdygtighed el-
      ler dødsfald indtræder. (…)”
                                                    -3-
dis-særoverenskomsten mellem sømændenes forbund i danmark og e a/s, for skibe, der
udfører tjeneste i offshoreindustrien, fastsætter bl.a.:
       ”§ 1. på- og afmønstring
       på- og afmønstring finder sted i henhold til sømandsloven af 13. juli 1973.
       de første 12 måneder er opsigelsesvarslet gensidigt 1 måned. derefter 3 måneder. efter 8
       års uafbrudt ansættelse er opsigelsesvarslet 4 måneder.
       § 2.
       rederiet følger for så vidt angår befarent mandskab den til enhver tid gældende dis-
       hovedoverenskomst samt andre aftaler og overenskomster, herunder de fagretlige og ho-
       vedaftalen, der er mellem danmarks rederiforening og sømændenes forbund i dan-
       mark.”
dis-hovedoverenskomsten af 23. februar 2007 mellem danmarks rederiforening og sø-
mændenes forbund i danmark indeholder bl.a. følgende bestemmelser:
       ”§ 1 – ansættelse og opsigelse
       på- og afmønstring finder sted i henhold til den til enhver tid gældende sømandslov un-
       der iagttagelse af nedenstående særlige vilkår.
       a. rederiansættelse
       stk. 1. de af denne overenskomst omfattede søfarende kan, når rederiet og den pågæl-
       dende søfarende er enige herom, ansættes i rederiet. i sådanne tilfælde erstattes sø-
       mandslovens §§ 5 og 6 af de nedenfor anførte særlige vilkår.
       stk. 2. den søfarende ansættes i rederiet med en måneds gensidig opsigelse til fratrædel-
       se i danmark (færøerne, grønland). efter 3 års uafbrudt ansættelse i rederiet forlænges
       den gensidige opsigelse til 3 måneder.(…)
       …
       § 7 – sygdom og barsel m.v.
       a. sygdom
       stk. 1. om ret til hyre og dagpenge i sygdomstilfælde gælder de i sømandslovens §§ 29
       og 35 anførte bestemmelser samt bestemmelserne i den til enhver tid gældende bekendt-
       gørelse om dagpenge til søfarende ved sygdom eller fødsel.
       for rederiansatte med 3 måneders opsigelse forlænges de i sømandslovens § 29 anførte 2
       måneder til 3 måneder.”
parternes synspunkter
as advokat har anført, at sømandslovens § 16 ikke indeholder hjemmel til at bringe en rederi-
ansats tjenesteforhold til ophør ved afskedigelse. det bestrides ikke, at a på tidspunktet for
afskedigelsen den 25. januar 2008 som følge af sygdom i længere tid var uskikket til at udføre
sit arbejde, men sømandslovens § 16 indeholder alene hjemmel til at ophæve ansættelsesfor-
                                                -4-
holdet for skibsansatte sømænd, der som følge af sygdommen er uskikkede til at udføre
skibstjeneste, jf. at det ved bestemmelsen er ”skibsføreren”, der er tillagt afskedigelseskom-
petence. der må kræves klar hjemmel i loven, for at en ansættelse skal kunne bringes til op-
hør ved afskedigelse, som er sømandslovens sprogbrug for ophævelse. overenskomsterne
har for rederiansatte fastsat funktionærlignende opsigelsesvarsler, for as vedkommende på
3 måneder, ligesom sygehyren for rederiansatte med 3 måneders opsigelse er forlænget fra 2
til 3 måneder efter ansættelsesforholdets ophør.
rederiforeningen for mindre skibes advokat har gjort gældende, at sømandslovens § 16 også
gælder for rederiansatte sømænd. dette har støtte i forarbejderne til sømandslovens § 35 i be-
tænkning nr. 643/1972. sømandens arbejdsgiver er rederen, og rederen er derfor berettiget til
at opsige tjenesteaftalen eller til at ophæve den, når betingelserne herfor er opfyldt. at sø-
mandslovens § 16 giver skibsføreren ret til at afskedige sømænd i nærmere angivne tilfælde,
afskærer ikke rederen, der jo er arbejdsgiver, fra selv at foretage afskedigelse, når betingel-
serne herfor er opfyldt, og det er hensigtsmæssigt, at rederen selv foretager afskedigelsen.
der er ingen holdepunkter i overenskomsterne for, at man ved disse skulle have begrænset,
endsige have tilsigtet at begrænse rederens ret til at afskedige sømænd, der på grund af syg-
dom for længere tid er uskikket til at udføre deres arbejde. det anerkendes derimod, at be-
stemmelsen i hovedoverenskomstens § 7, litra a, stk. 1, hvorefter de 2 måneders sygehyre,
som er nævnt i sømandslovens § 29, forlænges til 3 måneder for rederiansatte med 3 måne-
ders opsigelse, også skal komme a til gode, idet han efter 7 års uafbrudt ansættelse i e a/s
havde fået sit opsigelsesvarsel forlænget til 3 måneder ved samme overenskomsts § 1, litra a,
stk. 2.
sø- og handelsrettens afgørelse
ifølge sømandslovens § 29, stk. 1, har en sømand ret til hyre, selv om han er uarbejdsdygtig
som følge af sygdom eller legemsskade. hver af parterne kan i almindelighed efter sømands-
lovens §§ 5-6 opsige tjenesteaftalen med 7 dages varsel til fratræden i dansk havn, som skibet
anløber. er sømanden som følge af sygdom eller legemsskade for længere tid uskikket til at
udføre sit arbejde, kan sømanden dog efter sømandslovens § 16 afskediges, således at han
                                                -5-
skal fratræde straks. er sømanden syg eller skadet ved tjenestens ophør, har han krav på sy-
gehyre, så længe han er uarbejdsdygtig, dog højst 2 måneder, jf. sømandslovens § 29, stk. 2.
       tjenesteaftalen indgås mellem rederen som arbejdsgiver og sømanden som arbejdsta-
ger. skibsføreren har efter sømandslovens § 51 den højeste myndighed ombord på skibet, og
i sammenhæng hermed er det fundet naturligt i sømandsloven at medtage en række be-
stemmelser, der giver skibsføreren legal fuldmagt til at optræde på rederens vegne i forhold
til tjenesteaftalen med sømanden. skibsføreren kan således på rederens vegne ansætte det
fornødne mandskab (§ 3, stk. 2), afregner hyre efter reglerne i §§ 21-26, jf. herved § 64 om tvi-
ster, skal sørge for lægeundersøgelse af syge sømænd og for sygepleje og sygehyre (§ 27 ff.)
og har ret til at afskedige sømænd i nærmere angivne tilfælde (kapitel ii.3 med §§16-18). at
skibsføreren efter de nævnte bestemmelser har bemyndigelse til at foretage de nærmere an-
givne handlinger på rederens vegne, er et udslag af, at sømandens ansættelsesforhold efter
tjenesteaftalen består i forhold til rederen som arbejdsgiver. at skibsføreren efter loven er
bemyndiget til på rederens vegne at foretage visse handlinger, kan således ikke udelukke re-
deren fra selv at foretage disse handlinger, hvis det findes hensigtsmæssigt. at skibsføreren
efter sømandslovens § 16 kan afskedige sømanden i visse tilfælde, udelukker således ikke, at
rederen foretager sådan afskedigelse, hvis betingelserne herfor er opfyldt.
       sømandslovens § 35 fastsætter med henblik på tilfælde, hvor sømandens tjenestefor-
hold er knyttet til rederiet, at bestemmelserne om hyre i bl.a. § 29 finder anvendelse, selv om
sømanden ikke gør tjeneste på et af rederiets skibe på det tidspunkt, hvor uarbejdsdygtighed
mv. indtræder. bestemmelsen i § 35 indebærer således efter sit indhold alene den begrænse-
de regulering af retsforholdet mellem rederen og den rederiansatte, som er nødvendig for på
at løse nogle spørgsmål, som anvendelsen af de forudgående bestemmelser i loven giver an-
ledning til som følge af, at den rederiansattes tjeneste ikke er knyttet til et bestemt skib.
       dette har tillige fundet udtryk i forarbejderne til § 35, jf. de særlige bemærkninger til
bestemmelsen i betænkning nr. 643/1972, hvor det anføres, at ”de i udkastets §§ 3-33 foreslå-
ede bestemmelser angående tjenesteaftalen er (...) i første række udformet med henblik på
den traditionelle ansættelsesform, ansættelse på et bestemt skib, men finder, ligesom de til-
svarende regler i sømandsloven, i princippet også anvendelse på den rederiansatte sømands
tjenesteaftale.”
                                                  -6-
       på denne baggrund og under hensyn til den nære sammenhæng mellem sømandslo-
vens §§ 16 og 29 må det således antages, at rederen kan afskedige også rederiansatte, når be-
tingelserne i § 16 er opfyldt, og uden hensyn til, om den ansattes uarbejdsdygtighed som føl-
ge af sygdom indtræder under tjeneste på et skib, eller dette ikke er tilfældet.
       hverken dis-hovedoverenskomsten af 23. februar 2007 mellem danmarks rederifor-
ening og sømændenes forbund i danmark eller dis-særoverenskomsten mellem sømænde-
nes forbund i danmark og e a/s for skibe, der udfører tjeneste i offshoreindustrien, inde-
holder regler, der fraviger sømandslovens almindelige bestemmelser om afskedigelse.
       herefter, og idet der er enighed mellem parterne om, at a på tidspunktet for afskedi-
gelsen den 25. januar 2008 som følge af sygdom i længere tid var uskikket til at udføre sit ar-
bejde, var e a/s berettiget til at afskedige a efter sømandslovens § 16.
       e a/s, der har taget bekræftende til genmæle for så vidt angår et beløb svarende til
yderligere 1 måneds sygehyre, frifindes i øvrigt for as påstand.
                              thi kendes for ret
e a/s skal inden 14 dage betale a 25.571,25 kr. med procesrente fra den 25. april 2008, men
frifindes i øvrigt for as påstand.
       inden samme frist skal a betale 35.000 kr. i sagsomkostninger til rederiforeningen for
mindre skibe som mandatar for e a/s.
       jens fehrn-christensen                michael b. elmer     niels schott-christensen
                                              (retsformand)
                                               (sign.)
                                            ___ ___ ___
                                 udskriftens rigtighed bekræftes
                                 p.j.v. sø- og handelsretten, den
 -7-

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark